title: Kommissionens gennemførelsesforordning (EU) 2019/1661 af 24. september 2019 om tarifering af visse varer i den kombinerede nomenklatur

text:
                  1.10.2019

                  DA

                  Den Europæiske Unions Tidende

                  L 251/1

         KOMMISSIONENS GENNEMFØRELSESFORORDNING (EU) 2019/1661
         af 24. september 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. september 2019.

                  For formanden

                  På Kommissionens vegne

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                        Et flydende lysegult produkt bestående af 93 % fedtsyreethylestere og 7 % oligomerer og partielle glycerider.
                        Produktet består af fiskeolie fra fiskearter såsom ansjos, sardin og makrel. Fremstillingsprocessen omfatter raffinering, hydrolyse, ethylesterificering og fraktionering. Under hydrolyse og ethylesterificering omdannes triglyceriderne til fedtsyreethylestere.
                        Produktet er beregnet til videreforarbejdning i fødevare-, foder- og lægemiddelindustrien. Det pakkes og forsendes i en beskyttende atmosfære i metaltønder med en kapacitet på 190 kg.

                        2106 90 92

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1b) til kapitel 38 samt teksten til KN-kode 2106, 2106 90  og 2106 90 92 .
                        Tarifering under pos. 1516 er udelukket, da produktet hovedsagelig består af ethylestere fremkommet ved esterificering af fedtsyrer med ethanol og ikke glycerol. Produktets forarbejdningsgrad overstiger derfor det tilladte niveau under pos. 1516, da kun re-esterificerede triglycerider er omfattet af den position (se også de forklarende bemærkninger til HS, pos. 1516, del B, punkt 2).
                        Desuden er fedtsyreethylestere ikke animalske eller vegetabilske fedtstoffer og olier (se også de forklarende bemærkninger til HS, kapitel 15, almindelige bemærkninger, del A, andet afsnit).
                        Tarifering af produktet i kapitel 38 er udelukket, da det har næringsværdi og anvendes ved fremstilling af næringsmidler (se bestemmelse 1b) til kapitel 38).
                        Produktet tariferes derfor under KN-kode 2106 90 92  som andre tilberedte fødevarer (se også HS-tariferingsudtalelse 2106.90/37).


title: Kommissionens gennemførelsesforordning (EU) 2018/1508 af 10. oktober 2018 om fastsættelse af den nedskrivningskoefficient, der finder anvendelse ved opkøb af skummetmælkspulver ved offentlig intervention i regnskabsåret 2019

text:
                  11.10.2018

                  DA

                  Den Europæiske Unions Tidende

                  L 255/12

         KOMMISSIONENS GENNEMFØRELSESFORORDNING (EU) 2018/1508
         af 10. oktober 2018
         om fastsættelse af den nedskrivningskoefficient, der finder anvendelse ved opkøb af skummetmælkspulver ved offentlig intervention i regnskabsåret 2019
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 20, stk. 4,
         efter høring af Komitéen for Landbrugsfondene, og
         ud fra følgende betragtninger:

                     (1)

                     I artikel 3, stk. 1, litra e), i Kommissionens delegerede forordning (EU) nr. 906/2014 (2) fastsættes bestemmelser om finansieringen af nedskrivningen af landbrugsprodukter, der er oplagret ved offentlig intervention.

                     (2)

                     I punkt 1, 2 og 3 i bilag V til delegeret forordning (EU) nr. 906/2014 fastsættes den metode, der benyttes til at beregne nedskrivningsprocentsatsen, der anvendes i form af en koefficient. Nedskrivningsprocenten ved opkøbet af landbrugsprodukterne må ikke overstige forskellen mellem opkøbsprisen og den forventede pris ved afsætningen af det pågældende produkt. Denne procentsats fastsættes for hvert produkt inden hvert regnskabsårs begyndelse. Kommissionen kan endvidere begrænse nedskrivningen ved opkøbet til en del af denne procentsats, der dog ikke kan være mindre end 70 % af den samlede nedskrivning.

                     (3)

                     Den koefficient for skummetmælkspulver, der skal anvendes af medlemsstaterne på værdien af de månedlige opkøb i regnskabsåret 2019, skal derfor fastsættes.

                     (4)

                     For at sikre en forsvarlig forvaltning af udgiften, som finansieres af Den Europæiske Garantifond for Landbruget, bør Kommissionen underrettes om udgifter, der følger af anvendelsen af nedskrivningskoefficienten—

               VEDTAGET DENNE FORORDNING:

            Artikel 1
            Med hensyn til skummetmælkspulver, der opkøbes ved offentlig intervention og indgår på lager eller overtages af medlemsstaterne i perioden fra den 1. oktober 2018 til den 30. september 2019, anvender medlemsstaterne en nedskrivningskoefficient på 0,21 på værdien af det skummetmælkspulver, der opkøbes hver måned.

            Artikel 2
            Medlemsstaterne underretter Kommissionen om udgiftsbeløb, der følger af anvendelsen af den nedskrivningskoefficient, der er fastsat i artikel 1 i denne forordning gennem udgiftsanmeldelser, jf. Kommissionens gennemførelsesforordning (EU) nr. 908/2014 (3).

            Artikel 3
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. oktober 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 549.

            (2)  Kommissionens delegerede forordning (EU) nr. 906/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår offentlige interventionsudgifter (EUT L 255 af 28.8.2014, s. 1).

            (3)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).